สมศักดิ์ ยัน บิ๊กตู่ ดูดีเอสไอเอง เพื่องานความมั่นคง ไม่ใช่ดูคดี
สมศักดิ์ ยัน บิ๊กตู่ ดูดีเอสไอเอง ไม่ใช่ต้องการดูคดี แต่เพื่อให้งานความมั่นคงทั้งหมด รวดเร็ว ปัด ออกความเห็น รมต.ต้องลาออก ส.ส.หรือไม่ โยนกก.บริหาร พิจารณา ย้ำ ส.ส.อดนั่งข้าราชการการเมือง ไม่มีปัญหา,วันที่ 3 ส.ค. นายสมศักดิ์ เทพสุทิน รัฐมนตรีว่าการกระทรวงยุติธรรม ให้สัมภาษณ์ถึงกรณีเกิดกระแสวิพากษ์วิจารณ์ว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เข้าไปดูแลกรมสอบสวนคดีพิเศษ เพราะต้องการดูคดีเอง ว่า คงไม่ใช่ เพราะส่วนตัวทราบมาก่อน จะดำรงตำแหน่งรัฐมนตรีกระทรวงยุติธรรมแล้ว ว่า พล.อ.ประยุทธ์ จะดูแลรับผิดชอบด้วยตัวเอง เพราะที่ผ่านมา หน่วยงานความมั่นคง ทั้งทหาร ตำรวจ ได้ขึ้นกับหลายคน ทาง พล.อ.ประยุทธ์ ทราบปัญหาจึงเข้ามาดูแลเอง เพื่อให้เกิดการทำงานร่วมกันได้รวดเร็วชัดเจนมากขึ้น,นายสมศักดิ์ ยังกล่าวถึงกรณี ส.ส.ไม่มีสิทธิดำรงตำแหน่งข้าราชการการเมือง จะเกิดการเคลื่อนไหว หรือไม่ หลังก่อนหน้านี้ ได้มีการวางตัวให้ ส.ส.ไปดำรงตำแหน่ง ว่า กฎหมายได้มีการตีความแล้ว ว่า ส.ส.ไม่สามารถดำรงตำแหน่งข้าราชการการเมืองได้ ซึ่งการพูดคุยในคณะกรรมยุทธศาสตร์พรรคพลังประชารัฐ ก็พูดคุยกันดี ไม่มีปัญหาอะไร ส่วนรัฐมนตรี ต้องลาออกจาก ส.ส.บัญชีรายชื่อ หรือไม่ ยืนยันว่า ยังไม่มีการพูดคุยกัน โดยขอยังไม่แสดงความคิดเห็น เพราะพูดไป ก็กังวลจะเกิดปัญหา ซึ่งรอให้กรรมการบริหารพรรค พิจารณาดีกว่า
สมศักดิ์ ยัน บิ๊กตู่ ดูดีเอสไอเอง ไม่ใช่ต้องการดูคดี แต่เพื่อให้งานความมั่นคงทั้งหมด ปัด ออกความเห็น รมต.ต้องลาออก ส.ส.หรือไม่ โยนกก.บริหาร พิจารณา ย้ำ ส.ส.อดนั่งข้าราชการการเมือง
สมศักดิ์ เทพสุทิน,ดีเอสไอ,นายกฯดูแลดีเอสไอ,ไม่ใช่ดูคดีความ,ส.ส.ไม่เป็นข้าราชการการเมือง,รมว.ยุติธรรม,ประยุทธ์ จันทร์โอชา,ข่าวทั่วไป